Pamela Tola

Pamela Tola (s. 15. lokakuuta 1981 Ruotsinpyhtää) on suomalainen näyttelijä ja ohjaaja. Hänen läpi­murto­elo­kuvansa näyttelijänä oli Dome Karu­kosken ohjaama Tyttö sinä olet tähti (2005), josta hän sai ensimmäisen Jussi-ehdokkuutensa. Tola on näytellyt myös Karu­kosken elo­kuvissa Leijonasydän ja Napapiirin sankarit. Hän oli yksi MTV3:n Saturday Night Liven pää­näyttelijöistä.

Ensimmäinen Tolan ohjaama elo­kuva oli 30. marras­kuuta 2018 ensi-iltansa saanut Swingers.

Opinnot ja harrastukset 

Tola kirjoitti yli­oppilaaksi Niinivaaran lukiosta Joensuusta vuonna 2001. Ennen Teatteri­korkea­kouluun pääsemistään hän opiskeli vuoden verran sosio­nomiksi ja tanssi­terapeutiksi Pohjois-Karjalan ammattikorkeakoulussa. Tola on harrastanut näyttelemistä kymmen­vuotiaasta alkaen video­elo­kuvissa ja harrastaja­teattereissa.

Tola opiskeli Teatteri­korkea­koulussa näyttelijän­työtä ja valmistui teatteri­taiteen maisteriksi 2008. Hän näytteli Teatteri Jurkassa Helsingissä vuosina 2004–2008.

Tolalta ilmestyi vuonna 2007 kirja Miksi näyttelen?, joka oli osa hänen Teatteri­korkea­koulun opin­näyte­työtään.

Yksityiselämä 

Tola joutui 1990-luvulla sisaruksineen ensin vuodeksi lastenkotiin ja sitten kahdeksaksi vuodeksi perhekotiin hänen isänsä ja myöhemmin myös äitinsä kuoltua. Tola oli vuodesta 2008 avio­liitossa tuottaja Pauli Waroman (s. 1978) kanssa. Heillä on kaksi lasta, joulu­kuussa 2006 ja loppuvuodesta 2008 syntyneet pojat. Elo­kuussa 2011 Waroma haki avio­eroa Tolasta. Waroma on toiminut maalis­kuusta 2017 Pihlajalinnan johtajana.

Tola avioitui näyttelijä Lauri Tilkasen kanssa syksyllä 2015. He saivat poika­lapsen keväällä 2014 ja erosivat kesä­kuussa 2020.

Tolan setä ja tämän puoliso ovat Yleisradion televisio­sarjojen tuottaja Olli Tola ja näyttelijä Lena Meriläinen. Ylen Suuri kupla- ja Strada-sarjojen juontaja Tuulianna Tola on Pamela Tolan serkku.

Valikoitu filmografia 

Ääninäyttelijänä

Teatteri 

 2010, JuuTupen rapinat, useita rooleja, Uusi Iloinen Teatteri

Kirjat

Lähteet

Aiheesta muualla 

 

Suomalaiset näyttelijät
Vuonna 1981 syntyneet
Elävät henkilöt
Seulonnan keskeiset artikkelit